— 484 — 



priez au conseil de demain, avec messieurs, céans, messieurs 

 les anciens gouverneurs, les vingt-huictz, et d'une chascune 

 bannière deux aultres personaiges notables. 



Du samedy xxi' de juillet 1582. 



Ouy le rapport des sieurs commis sur le faict dudict bas- 

 timent, etvehu le marchefcy-devant faict avec maistre Richard 

 Maire, attendu aussi qu'ilz se présentent massons pour en- 

 treprendre l'ouvraige selon le pourject dressé par maistre Hu- 

 guet Sambin, à mesme pris que celluy dudict marchef, fors 

 la fourniture des quatres coUonnes du portai et pierres de cou- 

 leur qu'il fauldroit recouvrer hors le territoire, et oultre ce 

 abbatre la chappelle et la redresser sur ledict portai, suyvant 

 ledict pourject, pour deux cens frans, leur fournissant pierres 

 de verjennes en cas il en seroit besoin, a esté résolu que (com- 

 bien il n'y ayt lieu de calumnie à ce qu'a esté cy-devant 

 négotié, touchant ledict bastiment, par les commis à ce, et 

 que ce qu'en a esté conclud et faict, apparemment a esté à 

 meure délibération en divers conseilz et pour ne faire trop 

 grande despense, heu esgard aux aultres affaires importans 

 où il est nécessaire d'employer grandz deniers) que ce qu'est 

 jà commancé du nouveau front sera rabbatu et redressé selon 

 ledict pourject et modelle que l'on en fera faire. 



Du mardy xiiii* d'aoust 1582. 



En ce conseil sont esté mandez tous les sieurs anciens 

 gouverneurs et vingtz-huictz de la cité, pour veoir ung mo- 

 delle de ce qu'est à faire pour le nouveau bastiment que l'on 

 désire dresser, ledict modelle faict par maistre Hugues Sam- 

 bin. Desquelz sieurs ont comparu les sus registrez, et leur a 

 esté monstre ledict modelle, puis communiqué à maistres Ri- 

 chard Maire, Jehan son filz. Jaques Bourdet, Jehan Juran, 

 Jehan Pierre, Pierre Vitte, Hugues son filz, massons, et 

 Pierre Ghenefvière, menusier, en présence dudict Sambin : 

 lesquelz, désirans plus particulièrement veoir ledict modelle 



